5.12.2014 Den Europæiske Unions Tidende L 349/29 KOMMISSIONENS DELEGEREDE FORORDNING (EU) Nr. 1293/2014 af 17. juli 2014 om betingelserne for klassificering uden prøvning af pudsprofiler og pudsbærere af metal til indvendigt puds, der er omfattet af den harmoniserede standard EN 13658-1, pudsprofiler og puds- bærere af metal til udvendigt puds, der er omfattet af den harmoniserede standard EN 13658-2, og dekorative og beskyttende profiler af metal, der er omfattet af den harmoniserede standard EN 14353, med hensyn til deres reaktion ved brand (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF ()), særlig artikel 27, stk. 5, og ud fra følgende betragtninger: (1) Ved Kommissionens beslutning 2000/147/EF (?) indførtes et klassificeringssystem for byggevarers ydeevne med hensyn til reaktion ved brand. Pudsprofiler og pudsbærere af metal til indvendigt puds, der er omfattet af den harmoniserede standard EN 13658-1, pudsprofiler og pudsbærere af metal til udvendigt puds, der er omfattet af den harmoniserede standard EN 13658-2, og dekorative og beskyttende profiler af metal, der er omfattet af den harmoniserede standard EN 14353, med en eksponeret overflade indeholdende organisk materiale, er blandt de byggevarer, som er omfattet af beslutningen. (2) — Disse varer har vist sig at have en stabil og forudsigelig ydeevne med hensyn til reaktion ved brand, når de anvendes sammen med gipsplader til at danne hjørner i vægge, eftersom kun en ubetydelig del af deres overflade risikerer at blive eksponeret. (3) — Pudsprofiler og pudsbærere af metal til indvendigt puds, der er omfattet af den harmoniserede standard EN 13658-1, pudsprofiler og pudsbærere af metal til udvendigt puds, der er omfattet af den harmoniserede stan- dard EN 13658-2, og dekorative og beskyttende profiler af metal, der er omfattet af den harmoniserede standard EN 14353, med en eksponeret overflade indeholdende organisk materiale, bør derfor uden behov for prøvning anses for at opfylde klasse E for så vidt angår ydeevne med hensyn til reaktion ved brand. VEDTAGET DENNE FORORDNING: Artikel 1 Pudsprofiler og pudsbærere af metal til indvendigt puds, der er omfattet af den harmoniserede standard EN 13658-1, pudsprofiler og pudsbærere af metal til udvendigt puds, der er omfattet af den harmoniserede standard EN 13658-2, og dekorative og beskyttende profiler af metal, der er omfattet af den harmoniserede standard EN 14353, anses uden prøv- ning for at opfylde klasse E i tabel 1 i bilaget til beslutning 2000/147/EF, hvis de har en eksponeret overflade indehol- dende organisk materiale. Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. juli 2014. På Kommissionens vegne José Manuel BARROSO Formand () EUTL 88 af 4.4.2011,s. 5. (?) Kommissionens beslutning 2000/147/EF af 8. februar 2000 om gennemførelse af Rådets direktiv 89/106/EØF for så vidt angår klassifice- ring af byggevarer efter ydeevne med hensyn til reaktion ved brand (EFT L 50 af 23.2.2000, s. 14).